Amnesty
International e altris organizazions pai dirits umans a protestin pe
politiche di sfrats sfuarçâts metude in vore in Romanie cuintri des
personis plui debulis e massime cuintri dai rom. I vueits inte
legjislazion a permetin aes autoritâts locâls di slontanâ a fuarce
lis comunitâts rom dai lûcs là che a vivin par trasferîju in
alozaments fûr man e dispès no adats par cheste funzion. Il câs
plui evident al è chel capitât inte citadine di Baia Mare, là che
uns 150 rom a son stâts slontanâts des lôr cjasis e metûts intune
aree che prime i deve acet a di une industrie chimiche, cul risultât
di fâ inmalâ cetancj di lôr e massime i fruts. In Romanie a vivin
sù par jù 620 mil rom (ancje se si stime che in realtât a sedin
almancul il dopli) che si cjatin a vivi condizions di discriminazion
une vore penzis, che dispès ju condanin a nivei di istruzion plui
bas e di disocupazion plui alts dal rest de popolazion.
Font:
Balkan Insight, 19/06/13
fao_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn bos_Latn